शिकायत में कहा गया है कि व्यक्ति का सबसे छोटा बेटा वाहन को छुड़वाने के लिए थाने गया तो उससे 200 रुपये देने को कहा गया. शिकायतकर्ता का दावा है कि बेटे ने रुपये देने से इनकार किया तो अधिकारियों ने राशि बढ़ाकर 1,000 रुपये कर दी और उसकी पिटाई भी की. इसके बाद व्यक्ति का बड़ा बेटा अपने भाई के बारे में जानकारी लेने थाने गया लेकिन उसकी भी पिटाई की गयी. इसके बाद शिकायतकर्ता और उनकी पत्नी थाने पहुंचे. थाने में व्यक्ति की पिटाई की गयी और उनकी पत्नी के साथ दुर्व्यवहार किया गया. पुलिस ने बताया कि शिकायतकर्ता ने वरिष्ठ अधिकारियों से मुलाकात की, जिन्होंने मामले की जांच की.